Robert Lefkowitz

Robert Joseph Lefkowitz (* 15. apríl 1943, New York, USA) je americký lekár a biochemik, ktorý spoločne s Brianom Kobilkom v roku 2012 získal Nobelovu cenu za chémiu za výskum receptorov viazaných na G-proteíny.

Robert Lefkowitz vyštudoval na Kolumbijskej univerzite najprv chémiu a potom medicínu. Pracoval krátko ako lekár a v roku 1968 nastúpil ako výskumný pracovník do Národného inštitútu zdravia v Bethesde v Marylande. V rokoch 1970 až 1973 pracoval v nemocnici v Bostone, ktorá spolupracuje s Harvardovou univerzitou.

Od roku 1973 učí na Duke University v Severnej Karolíne, kde je od roku 1977 riadnym profesorom. V polovici 80. rokov Lefkowitz so svojimi kolegami naklonoval najprv beta-adrenergický receptor a potom osem adrenergných receptorov, na ktoré sa viaže noradrenalín a adrenalín. To viedlo k objavu, že všetky G-proteínové receptory majú podobnú molekulovú štruktúru.

 Referencie 



 Iné projekty 

Kategória:Osobnosti z New Yorku
Kategória:Nositelia Nobelovej ceny za chémiu
Kategória:Nositelia Nobelovej ceny z USA
Kategória:Členovia United States National Academy of Sciences
Kategória:Nositelia National Medal of Science
Kategória:Vysokoškolskí pedagógovia USA
Kategória:Lekári USA
Kategória:Biochemici USA
Kategória:Chemici USA
Kategória:Osobnosti USA poľského pôvodu
Kategória:Osobnosti USA židovského pôvodu
Kategória:Chemici židovského pôvodu
Kategória:Lekári židovského pôvodu
Kategória:Absolventi Kolumbijskej univerzity
Kategória:Osobnosti z Bronxu
Kategória:Členovia American Academy of Arts and Sciences